Talapkov Beskyd

Talapkov Beskyd (, Kysucké Beskydy – Veľká Rača. Letná turistická mapa. 1 : 50 000. Harmanec: VKÚ, a. s.) je vrch v Oravských Beskydách. Leží nad Oravskou Lesnou, približne  západne od Námestova a prechádza ním štátna hranica s Poľskom.

 Poloha 
Nachádza sa na západnom okraji pohoria, v geomorfologickom podcelku Ošust. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Čadca, Námestovo a Powiatu żywieckeho a katastrálne územie obce Nová Bystrica, Oravská Lesná a Ujsoły. Najbližšími sídlami sú juhozápadným smerom ležiaca Vychylovka, miestna časť Novej Bystrice, juhovýchodne situovaná Oravská Lesná a severovýchodne situovaná Soblówka. Na vrchole sa stretávajú hranice Chránenej krajinnej oblasti Kysuce a Horná Orava.

 Opis 
Talapkov Beskyd leží v západnej časti hlavného hrebeňa, medzi Úšustom () a Rycierovou horou (). Je uzlovým vrchom, kde sa na pohraničný oravskobeskydský hrebeň pripája hrebeň vedúci od Okrúhlice (), oddeľujúci región Kysúc a Oravy. Severným smerom leží Muńcul (), západne susedí Svítková () a Rycierova hora, južne Mrvova () a Demänovská Kykula () a východne Bukovina (), Krkoškuľa () a Bednárová (). Severnú časť hrebeňa odvodňujú prítoky rieky Sola, voda z juhozápadných častí odteká potokom Vychylovka do Bystrice a z juhovýchodných Bukovinským potokom do Bielej Oravy. Vrcholom vedie hrebeňovka, kopírujúca hranicu.

 Výhľady 
Vrchol hory pokrýva lesný porast, ktorý neumožňuje rozhľad. Z malých odlesnených častí a lokalít s nízkou vegetáciou sú viditeľné okolité vrchy Oravských a Kysuckých Beskýd (Beskid Żywiecki), Oravskej Magury a Kysuckej vrchoviny, no tiež Malá Fatra a Tatry.

 Prístup 
 po  zelenej značke:
 od juhu zo sedla Demänová pri Oravskej Lesnej
 od západu z Vychylovky cez sedlo Príslop 
 po  modrej značke hlavným hrebeňom:
 od západu z Rycierovej hory cez sedlo Príslop
 od východu z rázc. Podúšust cez Bednárovú

 Referencie 

 Pozri aj 
 Ošust
 Zoznam vrcholov v Oravských Beskydách

 Externé odkazy 
 Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy v Oravských Beskydách
Kategória:Vrchy v okrese Čadca
Kategória:Vrchy v okrese Námestovo
Kategória:Nová Bystrica (obec)
Kategória:Oravská Lesná
Kategória:Vrchy v Żywieckych Beskydách